**Rikoksentorjuntaneuvoston kokous 1/2017**

Kokouspaikka: Helsingin käräjäoikeus, Porkkalankatu 13, Kokoustila Reimari, 3. kerros

Aika: Maanantai 6.2.2017 kello 10.

**Puheenjohtaja Varapuheenjohtaja**

Eija Velitski (x) Seppo Kolehmainen (- )

**Varsinaiset jäsenet Varajäsenet**

Aarne Kinnunen (- ) Maria Wakeham-Hartonen (x)

Jani Kotoaro (x) Pia Sandvik (x)

Heikki Lausmaa ( -) Jarmo Heinonen (x)

Heidi Kankainen (-) Harri Martikainen (-)

Immo Parviainen (x) Kristina Kaihari (-)

Ismo Tuominen (- ) Tapani Aaltela (-)

Helena Ewalds (x) Eeva Nykänen (-)

Päivi Kurikka (- ) Matti Koskinen (x)

Matleena Haapala (x) Sari Puustinen (x)

Martti Lehti (-) Janne Kivivuori (-)

Mari Koskelainen (-) Reijo Lähde (-)

Kaisa Saario (x) Risto Karhunen (x)

Marja-Riitta Vest (-) Riku-Matti Lehikoinen (-)

Pentti Lemmetyinen (x) Pia Rosengård-Andersson (-)

Päivi Okuogume (-) Sami Puumala (-)

Marjut Vuorela (x) Leena-Kaisa Åberg (-)

**Sihteeristö**

Minna Piispa (x) Sonja Tanttari (x)

Markus Alanko (x) Riikka Kostiainen (x)

Saija Sambou (-) Katriina Kiviharju (x)

**Asiantuntijat**:

Anni Lehtonen, Helsingin käräjäoikeus

Jari Illukka, Helsingin poliisilaitos

Kreetta Mäki-Kahra, Helsingin syyttäjävirasto

**Pöytäkirja**

1. **Kokouksen avaus, laillisuus ja päätösvaltaisuus**

Puheenjohtaja avasi kokouksen ja totesi sen laillisesti kokoon kutsutuksi ja päätösvaltaiseksi.

1. **Kokouksen työjärjestys**

Hyväksyttiin kokouksen työjärjestys.

1. **Helsingin käräjäoikeuden esittely**

Anni Lehtonen esitteli Salmisaarentalon historiaa. Vuonna 1940 valmistunut rakennus on entinen Alkon pääkonttori, tehdas ja keskusvarasto. Nykyisin rakennuksessa toimi Helsingin käräjäoikeuden lisäksi Helsingin syyttäjävirasto ja Helsingin hovioikeus. Käräjäoikeudessa on noin 360 työntekijää, joista tuomareita on noin 100. Helsingin käräjäoikeudessa sekä rikosasioita että riita-asioita käsitellään kahdella eri osastolla. Käytännössä 50 tuomaria hoitaa siviiliasioita ja toiset 50 rikosasioita. Rikosasioita tulee vuosittain käsittelyyn noin 7700 ja suunnilleen saman verran ratkaistaan. Eniten käsittelyyn tulee varkaus- ja ryöstöjuttuja. Toiseksi eniten tulee väkivaltajuttuja ja kolmanneksi eniten tulee talousrikosjuttuja. Juttujen määrä on jokin verran vähentynyt viime vuosina, mutta monet jutuista ovat laajoja ja monimutkaisia kokonaisuuksia. Juttuja joudutaan käsittelemään kolmen tuomarin kokoonpanoissa, mikä vie tuomariresursseja. Edellä mainituista syistä johtuen rikosjuttujen käsittely kestää Helsingissä muuta maata kauemmin.

1. **Asiantuntijakuulemiset petosrikollisuudesta:**

Rikosylikomisario Jari Illukka Helsingin poliisilaitokselta kertoi rikoksentorjuntayksiköstä, joka on perustettu lokakuussa 2016 petosrikosten tutkintaan. Petosrikosten määrä on kasvanut 20 prosentilla. Rikostyypeissä tapahtuneet muutokset näkyvät ensimmäisinä Helsingin tilastoissa. Erityispiirteinä ovat ammattimainen tilauspetos, perinteinen tilauspetos, missä toisen henkilön identiteettiä käyttäen erehdytetään palveluntuottaja antamaan/lähettämään tuote/tuotteita rikoksentekijälle sekä myyntipetos, missä myydään, joko omissa nimissä tai pääsääntöisesti väärää nimeä/ henkilöllisyyttä käyttäen tavaraa/tuotteita jota ei ole tai jota ei ole tarkoitustakaan toimittaa ostajille. Illukan esityksessä kuvataan, miten tilauspetos ja myyntipetos toteutetaan sekä annetaan hyviä ehdotuksia, miten näitä voidaan ennaltaehkäistä. (Liite 1.)

Kihlakunnansyyttäjä Kreetta Mäki-Kahra, Helsingin syyttäjävirastosta kertoi alkuun syyttäjän ja poliisin yhteistyöstä, joka keskittyy erityisesti esitutkinnan tehostamiseen. Yhteistyöstä on jo nähtävillä tuloksia. Mäki-Kahra totesi kansalaisten ennalta ehkäisyn olevan vaikeaa, sillä petoksen kohteita ei voi profiloida, vaan uhrina voi olla kuka tahansa yksittäinen kansalainen. Esityksessä tuotiin esiin, mistä kansalaisia tulisi valistaa petosten ehkäisemiksi Petosten ehkäisyn kannalta Mäki-Kahra pitää tärkeänä mm. viranomaisten yhtenäisten toimintamallien luomista esitutkintaan, pakkokeinojen lisäämistä, esitutkintayhteistyötä ja syyttäjien välistä yhteistyö ja viranomaisten, Suomessa toimivien yritysten yhteistyötä mm. lisäämällä asiakkaan henkilöllisyyden vahvaa tunnistautumista sekä luopumista henkilötunnuksilla varustetuista kirjeistä sekä pankkien kouluttamista. (Liite 2.)

Johtaja Risto Karhunen, Finanssialan keskusliitosta toi esiin petosrikollisuuden moninaisuuden ja tekijöiden mielikuvituksen sekä internetin tarjoamat mahdollisuudet sekä digitalisaation ja monimutkaistuvan yhteiskunnan asettamat haasteet varsinkin erityisryhmille. Karhunen esitteli tilastoja poliisin tietoon tulleista petoksista ja maksuvälinerikoksista ja kertoi, että rikosten kirjauksissa tapahtui muutos loppuvuodesta 2016. Kirjaamistapamuutos tarkoittaa sitä, että petosrikoksista tehdään koosteita, mistä seurasi, että tietoon tulleiden tapausten määrä laski rajusti loppuvuodesta. (Liite 3.)

1. **Petostyöryhmän asettaminen**

Alanko esitteli etukäteen jaettua luonnosta. Työryhmän kokoonpanoon lisättiin poliisihallitus.

Hyväksyttiin esitys työryhmän asettamisesta. Sihteeristö lähettää jäsenten nimeämispyynnöt työryhmässä edustettuina oleville tahoille ja puheenjohtaja asettaa työryhmän. Työryhmän puheenjohtajana toimii Risto Karhunen.

1. **Edellisen kokouksen pöytäkirja**

Hyväksyttiin edellisen kokouksen pöytäkirja.

1. **Vuoden 2016 toimintakertomus**

Piispa esitteli lyhyesti vuoden 2016 toimintakertomuksen. Työ keskittyi rikoksentorjuntaohjelman valmisteluun. Viime vuoden teemana oli maahanmuutto ja siitä julkaistiin kaksi julkaisua: rikoksentorjuntakatsaus ja vastaanottokeskuksien työntekijöille toteutetun kyselyn raportti. Piispa kertoi, että neuvoston viestintä on vilkasta ja nettisivustolla ja Haaste-lehdellä on paljon lukijoita. Viestintään tulee panostaa jatkossakin ja kehittää.

1. **Työvaliokunnan jäsenen muutos**

Hyväksyttiin esitystyövaliokunnan jäsenen muutoksesta**.** Poliisitarkastaja Heidi Kankainen nimitettiin sisäministeriön edustajaksi Tarja Mankkisen tilalle.

1. **Ilmoitus- ja muut mahdolliset asiat**

Ei ollut

1. **Seuraavan kokouksen ajankohta**

Maanantaina 29.5.2017 klo 10–12, Terveyden ja hyvinvoinnin laitos

1. **Kokouksen päättäminen**

Puheenjohtaja päätti kokouksen klo 11.40.